open-index/open-wikipedia-markdown huggingface dataset:
Ισαβέλλα του Γκλόστερ και του Χέρτφορντ

Η **Ισαβέλλα ντε Κλερ**, αγγλ.: *Isabella de Clare of Gloucester and Hertfor*d (2 Νοεμβρίου 1226 - 10 Ιουλίου 1264) ήταν κόρη του Γιλβέρτου ντε Κλερ, 4ου κόμη του Χέρτφορντ και 5ου κόμη του Γκλόστερ και της Ισαβέλλας Μάρσαλ . Είναι επίσης γνωστή ως *Ισαβέλλα ντε Κλερ*, αλλά αυτό είναι το όνομα πολλών γυναικών στην οικογένειά της.

## Καταγωγή
Οι γονείς τής μητέρας τής Ισαβέλλας ήταν ο Γουλιέλμος Μάρσαλ 1ος κόμης τού Πέμπροκ, και η σύζυγός του Ισαβέλλα ντε Κλερ 4η κόμισσα τού Πέμπροκ. Οι γονείς τού πατέρα της ήταν ο Ριχάρδος ντε Κλερ 3ος κόμης τού Χέρτφορντ και η Αμίς ΦιτςΓουίλιαμ.

Η Ισαβέλλα ήταν το 4ο από έξι παιδιά: αδελφός της ήταν ο Ριχάρδος ντε Κλερ 6ος κόμης τού Χέρτφορντ. Η αδελφή της, Αμίς ντε Κλερ, παντρεύτηκε τον Βαλδουίνο ντε Ρέντβερς 6ο κόμη τού Ντέβον και ήταν μητέρα τού Βαλδουίνου ντε Ρέντβερς 7ου κόμη τού Ντέβον, και τής Ισαβέλλας ντε Φόρτιμπους κόμισσας τού Ντέβον.

## Οικογένεια
Η Ισαβέλλα παντρεύτηκε στις 12 Μαΐου 1240 (σε ηλικία 13,5 ετών) τον Ροβέρτο ντε Μπρους 5ο κύριο του Άναντεϊλ. Η Ισαβέλλα του έφερε το χωριό Ράιπ στο Σάσεξ. Ο σύζυγός της ήταν υποψήφιος για βασιλιάς τής Σκωτίας, μετά το τέλος τής νεαρής Μαργαρίτας, Κόρης τής Νορβηγίας. Ο σύζυγός της ωστόσο δεν τα κατάφερε. Ο αντίπαλος τού Ροβέρτου, Ιωάννης Μπάλιολ, εξελέγη βασιλιάς τής Σκωτίας το 1292.

Ο Ροβέρτος και η Ισαβέλλα απέκτησαν έως και έξι παιδιά:
* Ροβέρτος (1243–1304).
* Γουλιέλμος, νυμφεύτηκε την Ελισάβετ ντε Συλύ, χωρίς απογόνους
* Βερνάρδος.
* Ριχάρδος (απεβ. πριν από τις 26 Ιανουαρίου 1287).
* Ισαβέλλα (1249 – περ. 1284), παντρεύτηκε (ως πρώτη σύζυγός του) τον σερ Ιωάννη ΦιτςΜαρμάντουκ. Η Ισαβέλλα τάφηκε στο Ήσινγκτον, στην κομητεία Ντάραμ.
** Ρόμπερτ ντε Μπρους, 6ος λόρδος του Άναντεϊλ.
*** Ροβέρτος Α΄ της Σκωτίας.

Η θητεία τού Ιωάννη Μπάλιολ ως βασιλιά τής Σκωτίας δεν κράτησε πολύ, καθώς απεβίωσε το 1314. Ο εγγονός τής Ισαβέλλας, Ροβέρτος Μπρους, έγινε βασιλιάς τής Σκωτίας. Η Ισαβέλλα, ωστόσο, δεν έζησε αυτή την ημέρα, καθώς απεβίωσε το 1264, σε ηλικία 37 ετών. Ο σύζυγός της νυμφεύτηκε για δεύτερη φορά την Κριστίνα ντε Ιρέμπυ, αλλά αυτός ο γάμος δεν απέφερε παιδιά.

Παρά τούς ισχυρισμούς περί τού αντιθέτου από ερασιτέχνες γενεαλόγους, δεν υπάρχουν στοιχεία, ότι η Ισαβέλλα είχε άλλα παιδιά.

## Πρόγονοι

## Αναφορές

Κατηγορία:Οίκος ντε Κλερ
Επίσκοπος Χριστουπόλεως Εμμανουήλ

Ο **Επίσκοπος Χριστουπόλεως Εμμανουήλ** (κατά κόσμον Ιωάννης Σφιάτκος) είναι Ελληνογερμανός θεολόγος και ιεράρχης του Οικουμενικού Πατριαρχείου, βοηθός επίσκοπος της Μητρόπολης Γερμανίας από το 2020.

## Βιογραφικά στοιχεία
Ο κατά κόσμον Ιωάννης Σφιάτκος γεννήθηκε στο Ντούισμπουργκ της Γερμανίας στις 14 Ιανουαρίου 1977. Σπούδασε Ορθόδοξη Θεολογία στο Πανεπιστήμιο του Μονάχου, από το οποίο αποφοίτησε το 2001. 

Χειροτονήθηκε διάκονος στις 20 Νοεμβρίου 2004 και πρεσβύτερος στις 26 Νοεμβρίου 2005 από τον Μητροπολίτη Γερμανίας Αυγουστίνο. Τα Χριστούγεννα του 2005 του απονεμήθηκε το οφφίκιο του Αρχιμανδρίτη από τον ίδιο Μητροπολίτη, ενώ το 2008 ο Οικουμενικός Πατριάρχης Βαρθολομαίος του απένειμε το οφφίκιο του Αρχιμανδρίτη του Οικουμενικού Θρόνου.

​Υπηρέτησε στον ελληνορθόδοξο ναό της Αναλήψεως του Σωτήρος Βερολίνου και από το 2008 ήταν ιερατικώς προϊστάμενός του και Αρχιερατικός Επίτροπος Βερολίνου, Βρανδεμβούργου και Μεκλεμβούργου-Δυτικής Πομερανίας.

​Διετέλεσε πρόεδρος του Συνδέσμου Ορθοδόξου Νεολαίας της Γερμανίας (*OJB*), Επιτετραμμένος της Ορθόδοξης Επισκοπικής Συνέλευσης Γερμανίας στην Γερμανική Κυβέρνηση και το Γερμανικό Κοινοβούλιο, πρόεδρος του Διεθνούς Συνδέσμου Ξενόγλωσσων Ενοριών Βερολίνου-Βρανδεμβούργου, καθώς και πρόεδρος του Οικουμενικού Συμβουλίου Βερολίνου-Βρανδεμβούργου (*Ökumenischer Rat Berlin-Brandenburg*).

​Εξελέγη επίσκοπος με τον τίτλο της «πάλαι ποτέ διαλαμψάσης επισκοπής Χριστουπόλεως» από την Ιερά Σύνοδο του Οικουμενικού Πατριαρχείου στις 23 Ιουνίου 2020 στο Chambesy της Ελβετίας. Χειροτονήθηκε στις 11 Ιουλίου 2020 στον ναό της Αναλήψεως του Σωτήρος Βερολίνου, γινόμενος ο πρώτος Έλληνας επίσκοπος που γεννήθηκε στη Γερμανία.

Μιλάει ελληνικά, αγγλικά και γερμανικά.

## Παραπομπές


## Πηγές
* 

Χριστουπόλεως Εμμανουήλ
Αρκάτα (Καλιφόρνια)

Η **Αρκάτα** (αγγλικά: *Arcata*)  είναι πόλη δίπλα στο τμήμα του κόλπου Αρκάτα (βόρειο) του κόλπου Χάμπολντ στην κομητεία Χάμπολντ της Καλιφόρνια, στις Ηνωμένες Πολιτείες. Ο πληθυσμός της ήταν 18.857 κάτοικοι στην απογραφή του 2020. Το Αρκάτα ιδρύθηκε για πρώτη φορά το 1850 ως **Γιούνιον**, ιδρύθηκε επίσημα το 1858 και μετονομάστηκε σε Αρκάτα το 1860. Βρίσκεται 450 χιλιόμετρα βόρεια του Σαν Φρανσίσκο (μέσω του αυτοκινητοδικού 101), και είναι το σπίτι του Πολιτειακό Πολυτεχνείο της Καλιφόρνια (Χάμπολντ). 

## Γεωγραφία
Σύμφωνα με την Γραφείο Απογραφής των ΗΠΑ, η πόλη έχει συνολική έκταση 11.0 τετραγωνικά μίλια (28.5 km2). 9.1 τετραγωνικά μίλια (23.6 km2) από αυτό είναι γη και 1.9 τετραγωνικά μίλια (4.9 km2) από αυτό, ή 17.25%, είναι νερό.

Η Αρκάτα περιλαμβάνει πολλές δημόσιες και αγοραίες περιοχές μέσα στην πόλη. Η Αρκάτα έχει επίσης το Έλος Αρκάτα, ένα καταφύγιο που βρίσκεται στις όχθες του κόλπου της πόλης.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Καλιφόρνια
Κατηγορία:Πόλεις στην κομητεία Χάμπολτ της Καλιφόρνια
Γιλβέρτος ντε Κλερ, 8ος κόμης του Γκλόστερ

Ο **Γιλβέρτος ντε Κλερ**, 8ος κόμης τού Γκλόστερ, 7ος κόμης τού Χέρτφορντ,, αγγλ.: *Gilbert de Clare, 8th Earl of Gloucester, 7th Earl of Hertford (*  Μαΐου 1291 – 24 Ιούνιος 1314) ήταν Άγγλος ευγενής και στρατιωτικός διοικητής στους Σκωτικούς Πολέμους. Σε αντίθεση με τούς περισσότερους Άγγλους κόμητες τής εποχής, η κύρια εστίασή του ήταν στην επιδίωξη τού πολέμου, και όχι στις εσωτερικές πολιτικές διαμάχες.  Ήταν γιος τού Γιλβέρτου ντε Κλερ 7ου κόμη τού Γκλόστερ, και τής Ιωάννας τής Άκρας, κόρης τού βασιλιά Εδουάρδου.Α΄. Ο μεγαλύτερος Γιλβέρτος απεβίωσε, όταν ο γιος του ήταν μόλις τεσσάρων ετών, και ο νεότερος Γιλβέρτος ανέλαβε την κομητεία του σε νεαρή ηλικία: 16 ετών. Σχεδόν αμέσως, ενεπλάκη στην άμυνα των βόρειων συνόρων, αλλά αργότερα παρασύρθηκε στις συγκρούσεις μεταξύ τού Εδουάρδου Β΄ και μερικούς από τους βαρόνους του. Ήταν ένας από τούς λόρδους Χειροτονητές, που διέταξαν την απέλαση τού ευνοουμένου τού βασιλιά Πιρς Γκάβεστον το 1311. Όταν ο Γκάβεστον σκοτώθηκε κατά την επιστροφή του το 1312, ο Γκλόστερ βοήθησε στη διαπραγμάτευση ενός συμβιβασμού μεταξύ των δραστών και τού βασιλιά.

Ένας από τούς ισχυρότερους υποστηρικτές τού Εδουάρδου Β΄, ο Γκλόστερ συνόδευσε τον βασιλιά σε μία εκστρατεία στη Σκωτία το 1314, όταν αρκετοί άλλοι ευγενείς αρνήθηκαν. Σκοτώθηκε στη Μάχη τού Μπάνοκμπερν στις 24 Ιουνίου 1314, υπό κάπως ασαφείς συνθήκες. Ο Γκλόστερ ήταν ο πιο σημαντικός από τα θύματα τής μάχης, η οποία κατέληξε σε μία ταπεινωτική ήττα για την Αγγλία. Καθώς δεν είχε απογόνους, το τέλος του σηματοδότησε το τέλος τής εξέχουσας οικογένειας ντε Κλαιρ. Τα κτήματά του μοιράστηκαν ανάμεσα στις τρεις αδελφές του, μία από τις οποίες ήταν παντρεμένη με τον νέο ευνοούμενο τού βασιλιά, τον Ούγο Ντεσπένσερ τον νεότερο. Η αδίστακτη επέκταση τής κυριαρχίας των ντε Κλαιρ στο Γκλάμοργκαν στην Ουαλία από τον Ντεσπένσερ, οδήγησε άμεσα σε προβλήματα τον Εδουάρδο Β΄ μετέπειτα στη βασιλεία του, συμπεριλαμβανομένης μίας εξέγερσης στα Ουαλικά Σύνορα, τής ήττας τού Θωμά κόμη τού Λάνκαστερ στη Μάχη τού Μπόροουμπριτζ, και τελικά τής εκθρόνισης τού βασιλιά από τον Ρογήρο Μόρτιμερ και τη βασίλισσα Ισαβέλλα το 1326.

## Καταγωγή και νεανική ζωή

## Πρώιμη θητεία υπό τον Εδουάρδο Β΄
εναλλ.=In the middle distance, a medieval castle, partly in ruins.|μικρογραφία|Το Κάστρο Caerphilly στα Ουαλικά σύνορα, η κύρια κατοικία τού Γκλόστερ, κτίστηκε από τον πατέρα του, τον Γιλβέρτο «τον Ερυθρό» .

## Κλιμάκωση της εθνικής σύγκρουσης

## Το τέλος στο Μπάνοκμπερν
εναλλ.=A torn manuscript page with a medieval line-drawing of a battle.|μικρογραφία|Η αγγλική ήττα στη Μάχη τού Μπάνοκμπερν σηματοδότησε μία καμπή στους Σκωτικούς Πολέμους. .

## Διασπορά κτημάτων και αποτελέσματα

## Πρόγονοι

## Σημειώσεις

## Αναφορές

## Πηγές
***Πρωταρχικός:***

* 
* 
* 
* 

***Δευτερεύουσες:***

* 
* 
* 
* 
* 
* 
* 
* 
* 
* 
* 
* 
* 
* 
* 

## Εξωτερικοί σύνδεσμοι
* Ιερά Εξέταση Μετά Νεκροψία

Κατηγορία:Οίκος ντε Κλερ
Μέιλερ ΦιτςΧένρυ

Ο **Μέιλερ ΦιτςΧένρυ,** μερικές φορές γράφεται Μέιλυρ, αγγλ.: Meiler Fitzhenry (απεβ. το 1220) ήταν Καμβρο-Νορμανδός ευγενής και λόρδος αρχιδικαστής τής Ιρλανδίας κατά τη διάρκεια τής κυριότητας τής Ιρλανδίας.

## Καταγωγή και νεανική ζωή
Ο Μέιλιρ ΦιτςΧένρυ ήταν γιος τού Ερρίκου ΦιτςΡόι, νόθου γιου τού βασιλιά Ερρίκου Α΄ τής Αγγλίας και τής Νεστ, κόρης τού Ρις απ Τίουντνρ, τού τελευταίου βασιλιά τού Ντεχιούμπαρθ (Νότια Ουαλία). Έτσι, ήταν συγγενής με τις ευγενέστερες Νορμανδικές και ιθαγενείς οικογένειες τής Νότιας Ουαλίας. Οι Ροβέρτος ΦιτςΣτίβεν, Μωρίς ΦιτςΤζέραλντ, Ντέιβιντ ΦιτςΤζέραλντ επίσκοπος τού Σαιντ Ντέιβιντ, και ο Γουλιέλμος ΦιτςΤζέραλντ τού Κάργιου, ήταν θείοι του. Στα εξαδέλφια τού Μέιλερ περιλαμβάνονταν ο Ραϋμόνδος λε Γκρος, ο Γεράλδος τής Ουαλίας, ο πρίγκιπας Ρις απ Γκράφιντ, ο διάσημος λόρδος Ρυς, καθώς και ο Ερρίκος Β΄ τής Αγγλίας.

Το 1158 ο πατέρας του Ερρίκος ΦιτςΡόι σκοτώθηκε σε μάχη, κατά τη διάρκεια τής εκστρατείας τού Ερρίκου Β΄ στην Ουαλία. Ο Μέιλερ, ο μεγαλύτερος γιος τού Ερρίκου, διαδέχθηκε τις κτήσεις τού πατέρα του στο Νάρμπερθ και το Πεμπίντιογκ, τα κεντρικά και βορειοανατολικά τμήματα τού σύγχρονου Πέμπροκσιρ.

## Στην Ιρλανδία

## Υπό τον βασιλιά Ιωάννη

## Το τέλος
Δεν υπάρχει κάποια αναφορά στις πράξεις του μετά το 1219, και απεβίωσε το 1220. Τάφηκε στο παράρτημα τού αβαείου Γρέιτ Κορνέλ στην κομητεία Κίλνταρ.

## Υστεροφημία
Ίδρυσε το 1202  το αβαείο Γκρέιτ Κορνέλ στην κομητεία Kίλνταρ, το οποίο παρέδωσε στους ιερείς (canons) τού Ώστιν στο Llanthony, κοντά στο Γκλόστερ.  Το προίκισε με μεγάλα κτήματα, με όλες τις εκκλησίες και τα ευεργετήματα στις Ιρλανδικές του περιοχές, με το ένα δέκατο των εξόδων τού νοικοκυριού του, των ενοικίων και των προϊόντων του.

## Οικογένεια
Με την ανιψιά του Ούγου ντε Λασύ, ο Μέιλερ απέκτησε έναν γιο, επίσης ονομαζόμενο Μέιλερ/Μέιλυρ, ο οποίος το 1206 ήταν αρκετά μεγάλος για να εκδιώξει τον Γουλιέλμο ντε Μπραόζ τού Λίμερικ, και τού οποίου οι επιδρομές στο Τίρκονελ είχαν ήδη προκαλέσει καταστροφή στους Ιρλανδούς. Ο μεγαλύτερος αδελφός τού ΦιτςΧένρυ, Ροβέρτος ΦιτςΧένρυ, είχε αποβιώσει γύρω στο 1180.

## Αναφορές

Κατηγορία:Οίκος της Νορμανδίας
Ριχάρδος του Γκλόστερ (επίσκοπος του Μπαγιέ)

Ο **Ριχάρδος τού Γκλόστερ** ή Ριχάρδος ΦιτςΡόμπερτ, αγγλ.: *Richard of Gloucester or Richard FitzRobert* διορίστηκε επίσκοπος τού Μπαγιέ στη Γαλλία το 1138, και απεβίωσε το 1142. Ήταν ο μεγαλύτερος γιος τού Ροβέρτου 1ου κόμη τού Γκλόστερ, τού νόθου. Η μητέρα του ήταν η Ισαβέλλα τού Ντόβερ, κόρη τού Σαμψών τού Γούστερ, επισκόπου τού Γούστερ .  

Ήταν ανιψιός τού Ριχάρδου ντε Ντουβρ, τού προκατόχου του στην επισκοπή τού Μπαγιέ.

## Βιογραφία
Ο πατέρας του απέκτησε την έδρα τού Μπαγιέ, χάρη στην υποστήριξη που παρείχε στον βασιλιά Ερρίκο Α΄.

Ο Ριχάρδος δώρισε την εκκλησία και την εισφορά τής δεκάτης (dîme) τού Ιζινύ στον Σύλλογο τού καθεδρικού ναού το 1138. Την ίδια χρονιά, καθαγίασε το αβαείο των Αρδεννών, αφιερωμένο προς τιμήν τής Παναγίας.

## Αναφορές

## Πηγές
* D. Crouch, «Η μητέρα του Ρόμπερτ του Γκλόστερ και η σεξουαλική πολιτική στο Νορμανδικό Οξφορντσάιρ», *Historical Research*, 72 (1999) σελ. 323–332.
* D. Crouch, Robert, πρώτος κόμης του Γκλόστερ (γεν. πριν από το 1100, θάνατος 1147), Oxford Dictionary of National Biography, Oxford University Press (2006).
* Everett U. Crosby, *Οι Επίσκοποι του Βασιλιά: Η Πολιτική της Πατροναγίας στην Αγγλία και τη Νορμανδία, 1066–1216* (Palgrave Macmillan, 2013), σ. 172.

Κατηγορία:Οίκος της Νορμανδίας
Ρογήρος του Γούστερ

Ο **Ρογήρος τού Γούστερ**, αγγλ.: *Roger of Worcester* (π. 1134 &#x2013; 9 Αυγούστου 1179) ήταν επίσκοπος τού Γούστερ από το 1163 έως το 1179. Έπαιξε ρόλο στη διαμάχη μεταξύ τού εξαδέλφου του Ερρίκου Β΄ τής Αγγλίας και τού αρχιεπισκόπου Θωμά Μπέκετ. 

## Ο βίος του
Ο πατέρας τού Ρογήρου ήταν ο Ροβέρτος 1ος κόμης τού Γκλόστερ.  Ο Ρογήρος ήταν νεότερος γιος, και σπούδασε για ένα σύντομο χρονικό διάστημα με τον μελλοντικό βασιλιά, Ερρίκο Β'. Στη συνέχεια, ο Ρογήρος χειροτονήθηκε ιερέας, και έπειτα επίσκοπος τού Γούστερ από τον Τόμας Μπέκετ,  στις 23 Αυγούστου 1163.  Χειροτονήθηκε στο Καντέρμπουρυ.  Προσχώρησε πιστά στον Θωμά, και παρόλο που ένας από τούς επισκόπους, έστειλε στον πάπα να μεταφέρει την έκκληση τού βασιλιά κατά τού αρχιεπισκόπου. Δεν συμμετείχε ενεργά στην πρεσβεία, ούτε συμμετείχε στην έκκληση, που έκαναν οι επίσκοποι κατά τού αρχιεπισκόπου το 1166, προκαλώντας έτσι την εχθρότητα τού βασιλιά.

Όταν ο Θωμάς ζήτησε από τον Ρογήρο να τον συνοδεύσει στην εξορία του, ο Ρογήρος έφυγε χωρίς άδεια το 1167, καθώς ο Ερρίκος τού αρνήθηκε την άδεια. Επιτίμησε με θάρρος τον βασιλιά, όταν συναντήθηκαν στο Φαλέζ το 1170, και ακολούθησε συμφιλίωση. Μετά το μαρτύριο τού Αγίου Τόμας Μπέκετ, η Αγγλία απειλήθηκε με απαγόρευση, αλλά ο Ρογήρος μεσολάβησε στον πάπα, και έκτοτε έχαιρε μεγάλης εκτίμησης στην Αγγλία και στη Ρώμη. Ο πάπας Αλέξανδρος Γ΄, ο οποίος τον απασχολούσε συχνά ως εκπρόσωπο σε εκκλησιαστικά ζητήματα, είπε γι' αυτόν και τον Βαρθολομαίο Ισκανό, επίσκοπο τού Έξετερ, ως «τα δύο μεγάλα φώτα τής Αγγλικής Εκκλησίας». 

## Το τέλος
Ο Ρογήρος απεβίωσε στις 9 Αυγούστου 1179  ή στις 10 Αυγούστου. Η μνήμη του τιμάται στις 9 Αυγούστου. 

## Αναφορές

## Αναφορές
* Βρετανική Ιστορία στο Διαδίκτυο Επισκόποι του Γούστερ, πρόσβαση στις 3 Νοεμβρίου 2007
* 
* Eyton, Αιδεσιμότατος Robert William (1878). *Αυλή, Οικογένεια και Δρομολόγιο του Βασιλιά Ερρίκου Β': Ενδεικτικά αναφέρονται επίσης οι κύριοι πράκτορες και οι αντίπαλοι του Βασιλιά στην κυβέρνηση, τη διπλωματία και τη στρατηγική του* . Λονδίνο: Taylor and Co. σελ.&nbsp;73
* Fryde, E. B.; Greenway, D. E.; Porter, S.; Roy, I. (1996). Handbook of British Chronology (Third revised ed.). Cambridge: Cambridge University Press. ISBN 0-521-56350-X.
* D. Crouch, «Η μητέρα του Ρόμπερτ του Γκλόστερ και η σεξουαλική πολιτική στο Νορμανδικό Οξφορντσάιρ», *Historical Research*, 72 (1999) σελ. 323–332.

## Περαιτέρω ανάγνωση
* Τσένι, Μαίρη Τζ. *Ρότζερ, Επίσκοπος του Γούστερ 1164–1179* Οξφόρδη: Clarendon Press, 1980

Κατηγορία:Αγγλονορμανδοί
Κατηγορία:Οίκος της Νορμανδίας
Ροέζ ντε Κλερ

Η **Ροέζ/Ρόουοχιζ ντε Κλερ**, αγγλ.: *Rohese de Clare* (απεβ.  1166) ήταν μέλος τού πλούσιου και ισχυρού Αγγλο-Νορμανδικού Οίκου ντε Κλερ, και ένθερμη προστάτιδα τού αβαείου τού Μονμάουθ.

## Ο βίος της
Η Ροέζ ήταν κόρη τού Γιλβέρτου ΦιτςΡίτσαρντ ντε Κλερ (π. 1066– π. 1117) και τής Αντελίζας ντε Κλερμόν. Ο πατέρας της ήταν ένας ισχυρός Άγγλο-Νορμανδός βαρόνος, στον οποίο απονεμήθηκε ο τίτλος τού λόρδου τού Κάρντιγκαν στην Ουαλία, π. το 1107–1111. Η εκ πατρός γιαγιά της, Ροέζ Γκίφαρντ, ήταν μία από τις λίγες γυναίκες, που αναφέρονται στο Βιβλίο τής Κρίσης τού 1086 ως κάτοχος γης από μόνη της. 

Το  παντρεύτηκε τον Μπάντερον ΦιτςΓουίλιαμ τού Μονμάουθ.  Καθώς ο πατέρας της είχε ήδη αποβιώσει εκείνη την ημερομηνία,  ο γάμος εορτάστηκε στο Κάστρο Στρίγκυλ (Τσέπστοου), το οχυρό τού αδελφού της Γιλβέρτου ΦιτςΓκίλμπερτ ντε Κλερ, ο οποίος έδωσε τη νύφη. 

Η Ροέζ είναι ιδιαίτερα αξιοσημείωτη για τη γενναιοδωρία της προς το αβαείο τού Μονμάουθ, αμέσως μετά τον γάμο της. Ως παντρεμένη γυναίκα, ενήργησε μέσω τού συζύγου της, ο οποίος καταγράφει στο καταστατικό, ότι οι δωρεές έγιναν «από εμένα και τη σύζυγό μου, κατόπιν αιτήματός της... στην εορτή των Αγίων Πάντων, την ίδια ημέρα που παντρεύτηκε εμένα στο Στρίγκυλ».  Η δωρεά τέθηκε σε ισχύ «στην επόμενη εορτή τού Αγίου Μαρτίνου», σε μία τελετή στο Μονμάουθ, στην οποία παρευρέθηκαν οι αδελφοί τής Ροέζ, Γουόλτερ και Γιλβέρτος ντε Κλερ, και η σύζυγος τού Γιλβέρτου, Ισαβέλλα ντε Μπώμοντ  (πρώην ερωμένη τού Ερρίκου Α΄). Η δωρεά αποτελούνταν από το ένα δέκατο των τακτικών εσόδων τής πόλης τού Μονμάουθ, που έπρεπε να καταβάλλεται σε δόσεις τρεις φορές το χρόνο.  Το 1144 η Ροέζ και ο Μπάντερον έκαναν περαιτέρω δωρεές στο αβαείο Μονμάουθ. 

## Οικογένεια
Μαζί, η Ροέζ και ο Μπάντερον απέκτησαν τέσσερα καταγεγραμμένα παιδιά. Ο Γιλβέρτος ΦιτςΜπάντερον διαδέχθηκε τον πατέρα του ως κύριος τού Μονμάουθ.  Η Ροέζ τού Μονμάουθ παντρεύτηκε τον Ούγο ντε Λασύ, κύριο τού Μηθ π. το 1155, και απέκτησε οκτώ παιδιά. Συνέχισε την υποστήριξη τής μητέρας της στο αβαείο τού Μονμάουθ.  Λιγότερα είναι γνωστά για τούς γιους τους Πέυν (άκμασε το  )  και Ροβέρτο (άκμασε το 1144). 

## Πρόγονοι

## Αναφορές

Κατηγορία:Οίκος ντε Κλερ
Βασιλία ντε Κλερ

Η **Βασιλία**, αγγλ.: Μπασίλια, γαλλ.: Μπαζιλιά ντε Κλερ, Basilia *de Clare* ( 1173–1201 ) ήταν Αγγλο-Νορμανδή ευγενής από τον Οίκο ντε Κλερ. Παντρεύτηκε έναν υποστηρικτή τού αδελφού της Ριχάρδου ντε Κλερ, γνωστού ως "Strongbow", 2ου κόμη του Πέμπροκ.

## Ο βίος της
Ήταν κόρη τού Γιλβέρτου ντε Κλερ 1ου κόμη τού Πέμπροκ και τής Ισαβέλλας ντε Μπώμοντ,  και είχε έναν αδελφό ονόματι Ριχάρδο ντε Κλερ.  Πρέπει να γεννήθηκε το 1148 ή νωρίτερα, καθώς ο πατέρας της απεβίωσε, και ο αδελφός της κληρονόμησε τον τίτλο του, στις αρχές τού ίδιου έτους.  Ο αδελφός της ήταν π. 18 ετών και ο Ριχάρδος κληρονόμησε τον τίτλο «κόμης τού Στρίγκυλ», κόμης τού Πέμπροκ. Είναι πιθανό ότι αυτός ο τίτλος δεν αναγνωρίστηκε κατά τη στέψη τού Ερρίκου Β' το 1154. 

Το 1173 ο Ραϋμόνδος ΦιτςΓουίλιαμ ήθελε να τη νυμφευτεί, αλλά ο αδελφός της αρνήθηκε την άδειά του, και ο Ραϋμόνδος έφυγε για να ζήσει στην Ουαλία, αλλά επέστρεψε τον επόμενο χρόνο, όταν τον κάλεσε ο αδελφός της. Ο αδελφός της ενέδωσε στα αιτήματα τού λαού και τούς επέτρεψε να παντρευτούν, και επίσης διόρισε τον Ραϋμόνδο ΦιτςΓουίλιαμ ως φύλακα τού Λένστερ. Ο γάμος τελέστηκε στο Γουέξφορντ, αφού ο Ραϋμόνδος και τα στρατεύματά του είχαν καταλάβει την πόλη.  Το 1176 ο αδελφός της απεβίωσε και η Βασιλία έστειλε σήμα στον σύζυγό της στο Μύνστερ, για να τον προειδοποιήσει ότι έπρεπε να επιστρέψει στο Δουβλίνο. Αυτή και ο Ραϋμόνδος ΦιτςΓουίλιαμ δεν απέκτησαν παιδιά, και μετά το τέλος του, αυτή παντρεύτηκε τον Γοδεφρείδο ΦιτςΡόμπερτ. Πιστεύεται ότι αυτή απεβίωσε μετά το 1201. 

## Πρόγονοι

## Αναφορές

### Πηγές
* 

Κατηγορία:Οίκος ντε Κλερ
Μωντ ντε Κλερ

Η **Μωντ ντε Κλερ**, βαρόνη ντε Γουέλ, αγγλ.: *Maud de Clare, Baroness de Welle* (π. 1276 - 4 Μαΐου 1327), ήταν η μεγαλύτερη κόρη τού Θωμά ντε Κλερ κυρίου τού Ιντσικίν και τού Γιούγκαλ, και τής Γιουλιάνας ΦιτςΤζέραλντ. Παντρεύτηκε δύο φορές, ο πρώτος γάμος της ήταν με τον Ροβέρτο τού Κλίφορντ 1ο βαρόνο τού Κλίφορντ, και ο δεύτερος γάμος της ήταν με τον σερ Ρόμπερτ ντε Γουέλ, φύλακα τού Κάστρου Πέντραγκον. Μετά το τέλος τους, η Μωντ μετακόμισε στο Μπάντλεσμιρ, για να είναι κοντά στην αδελφή της, Μαργαρίτα ντε Κλερ, βαρόνη Μπάντλεσμιρ και απεβίωσε στο Μπάντλεσμιρ το 1327.

## Ο βίος της
Η Μωντ γεννήθηκε το 1276 στο Τιούκσμπερι, στο Τιούκσμπερι Χάντρεντ τού Γκλόστερσιρ στην Αγγλία, και ήταν η μεγαλύτερη κόρη του Θωμά ντε Κλερ κυρίου του Ιντσικίν και του Γιούγκαλ, Λόρδου του Θόμοντ, Λόρδου του Κάστρου Μπάνρατι και της Τζουλιάνας Φιτζέραλντ.  Παντρεύτηκε τον Ρόμπερτ ντε Κλίφορντ, 1ο Βαρόνο του Κλίφορντ στις 3 Νοεμβρίου 1295.  Το 1314, στη Μάχη του Μπάνοκμπερν, ο σύζυγος της Μοντ, Ρόμπερτ ντε Κλίφορντ, σκοτώθηκε.

Ο δεύτερος γάμος της με τον Σερ Ρόμπερτ ντε Βέλε έγινε χωρίς βασιλική άδεια και αυτό εξόργισε τον Βασιλιά της Αγγλίας. Αρχικά ήταν συγκληρονόμος των κτημάτων του ανιψιού της μαζί με την αδερφή της, Μαργαρίτα ντε Κλερ, Βαρώνη Μπάντλεσμιρ, πριν ο Βασιλιάς εκχωρήσει τα κτήματα στις τρεις αδερφές του Λόρδου ντε Κλερ. Κάποιοι λένε ότι αυτό οφείλεται στο γεγονός ότι παντρεύτηκε τον Λόρδο ντε Γουέλς χωρίς βασιλική άδεια. Η Μοντ ντε Κλερ και η αδερφή της Μαργαρίτα ήταν οι επόμενοι κληρονόμοι της περιουσίας του πατέρα τους, η οποία περιελάμβανε την Επιστασία του Δάσους του Έσσεξ, την πόλη και το κάστρο στο Θόμοντ και πολλές άλλες ιδιοκτησίες στην Ιρλανδία.

## Οικογένεια
Η Μωντ νυμφεύτηκε τον Ροβέρτο τού Κλίφορντ.  Είχαν:

* Ρογήρος, 2ος βαρόνος τού Κλίφορντ 
* Ροβέρτος, 3ος βαρόνος τού Κλίφορντ 
* Iντόνια, βαρόνη τού Πέρσυ 

Μετά το τέλος τού συζύγου της Ροβέρτου στη μάχη τού Μπάνοκμπερν, η Μωντ παντρεύτηκε τον σερ Ρόμπερτ ντε Γουέλ, φύλακα τού κάστρου Πέντραγκον στις 16 Νοεμβρίου 1315.  Δεν απέκτησαν παιδιά.

## Αναφορές

## Πηγές
* 
* 

Κατηγορία:Αγγλονορμανδοί
Αβελίνη ντε Κλερ, κόμισσα του Έσσεξ

Η **Αβελίνη ντε Κλερ**, κόμισσα τού Έσσεξ, αγγλ.: *Aveline de Clare, Countess of Essex* (πε. 1178 &#x2013; 1225) ήταν Αγγλίδα ευγενής.

## Βιογραφία
Ήταν κόρη τού Ρογήρου ντε Κλερ 2ου κόμη τού Χέρτφορντ, και τής συζύγου του Ματθίλδης ντε Σαιντ Ιλαίρ. Η Αβελίνη παντρεύτηκε δύο φορές: ο πρώτος σύζυγός της, Γουλιέλμος ντε Μάνχενσυ, απεβ. το 1204. Ξαναπαντρεύτηκε στις 29 Μαΐου 1205 με τον Γοδεφρείδο ΦιτςΠίτερ κόμη τού Έσσεξ, ως 2η σύζυγός του.  Έμεινε χήρα για δεύτερη φορά στις 14 Οκτωβρίου 1213.

Ο βασιλιάς Ιωάννης παραχώρησε το βασιλικό δικαίωμα για τον νέο γάμο της με τον θετό αδελφό της, Γουλιέλμο, κόμη τού Άρουντελ, μαζί με την κηδεμονία των παιδιών της από τον Γουλιέλμο ντε Μονσεναί (Montchesney), στις 7 Μαΐου 1204.  Λίγο μετά 2ο γάμο της, πλήρωσε το στέμμα για την κηδεμονία τού Ιωάννη ντε Γουάχουλ και την επιμέλεια τής γης του.

Κατά τη δεύτερη χηρεία της, η κόμισσα Αβελίνη έκανε δωρεές στη Χόλυ Τρίνιτυ τού Λονδίνου για την ψυχή τού Γοδεφρείδου ΦιτςΠίτερ, μέρος τού σώματος τού οποίου τάφηκε εκεί. Τάφτηκε στο Σώλνταμ πράιορυ, το οποίο ίδρυσε ο Γοδεφρείδος ΦιτςΠίτερ το 1198, μαζί με την υπόλοιπη σορό τού συζύγου της. 

## Οικογένεια
Από τον πρώτο της σύζυγο, Γουλιέλμο ντε Μονσεναί:
* Γουλιέλμος πέθανε χωρίς κληρονόμους πριν από το 1213
* Γουάριν (γεν. 1192, θάνατος Ιουλίου 1255)· κληρονόμησε τον Δεκέμβριο του 1213
* Aλίκη, παντρεύτηκε (1.) Ιωάννης ντε Γουάχουλ, (2) Γουλιέλμος ντε Μπρωτέ

Από τον δεύτερο σύζυγό της, Γοδεφρείδο ΦιτςΠίτερ:
* Ιωάννης ΦιτςΤζέφρυ (1205 Σιρ, Σάρεϋ, Αγγλία - 23 Νοεμβρίου 1258), παντρεύτηκε την Ισαβέλλα Μπίγκοντ.
* Χαβίζ
* Σέσιλυ

## Πρόγονοι

## Αναφορές


Κατηγορία:Οίκος ντε Κλερ
Παπία του Ενβερμέ

Η **Παπία τού Ενβερμέ**, επίσης γνωστή ως *Πόπα του Ενβερμέ*, αγγλ.: Papia of Envermeu, ήταν η δεύτερη σύζυγος τού Ριχάρδου Β΄ δούκα τής Νορμανδίας.

Η Παπία ανήκε στην τοπική Νορμανδική αριστοκρατία ως κόρη τού Ρισέλντις τού Ενβερμέ. Παντρεύτηκε τον Ριχάρδο Β΄ μετά το τέλος τής πρώτης συζύγου του, Ιουδήθ τής Βρετάνης, το 1017.  Έγινε μητέρα τού Μωζέ αρχιεπισκόπου τής Ρουέν, και τού Γουλιέλμου τού Ταλού. Λέγεται ότι η Παπία έκανε μία δωρεά στον καθεδρικό ναό τής Ρουέν μαζί με τη μητέρα της.

## Οικογένεια
* Mοζέ (π. 1019), αρχιεπίσκοπος τής Ρουέν .
* Γουλιέλμος (π. 1020/5), κόμης τού Αρκές .

## Αναφορές

Κατηγορία:Δούκισσες της Νορμανδίας
Δημήτριος Τσεράχτο

Ο **Δημήτριος Τσεράχτο** (ουκρ. **Дмитро Церахто**, 22 Ιουνίου 1997 – 16 Ιανουαρίου 2023) ήταν Ουκρανός στρατιωτικός, ο οποίος υπηρετούσε ως λοχίας στις Ένοπλες Δυνάμεις της Ουκρανίας. Συμμετείχε στη ρωσο-ουκρανική σύρραξη και σκοτώθηκε σε μάχη κοντά στο Μπαχμούτ. Τιμήθηκε μετά θάνατον με τον τίτλο Ήρωας της Ουκρανίας (Χρυσό Αστέρι).

Καταγόταν από την ελληνική κοινότητα του Σαρτανά.

Κατά τη διάρκεια της υπηρεσίας του συμμετείχε στην υπεράσπιση του Κιέβου, σε επιχειρήσεις στη Ζαπορίζια και αργότερα στη μάχη του Μπαχμούτ, όπου σκοτώθηκε στις 16 Ιανουαρίου 2023.

## Πηγές

Κατηγορία:Ουκρανοί στρατιωτικοί
Κατηγορία:Ήρωες της Ουκρανίας
Κατηγορία:Έλληνες της Ουκρανίας
Γενικές εκλογές Ονδούρας 2013

**Στις γενικές εκλογές στην [[Ονδούρα]] που διεξήχθησαν στις 24 Νοεμβρίου 2013** εξελέγη ο νέος πρόεδρος της Ονδούρας, η θητεία του οποίου διαρκεί 4 χρόνια. Επίσης, διεξήχθησαν βουλευτικές εκλογές για την ανάδειξη 128 μελών του Εθνικού Κογκρέσου και δημοτικές εκλογές, για την εκλογή 298 δημάρχων, αντιδημάρχων και δημοτικών συμβούλων. Τέλος εξελέγησαν 20 αντιπρόσωποι στο Κοινοβούλιο της Κεντρικής Αμερικής.

Δεδομένου ότι στην Ονδούρα τις τελευταίες δεκαετίες εναλλάσσονται στην εξουσία δύο μεγάλα κόμματα, το Εθνικό Κόμμα και το Φιλελεύθερο Κόμμα. Η εκλογή αυτή είναι η πρώτη στην ιστορία της Ονδούρας όπου και άλλα κόμματα έχουν την ευκαιρία να κερδίσουν την προεδρία ή τουλάχιστον να κερδίσουν σημαντική εκπροσώπηση στο Κογκρέσο.

Ο Χουάν Ορλάντο Ερνάντες από το Εθνικό Κόμμα της Ονδούρας κέρδισε 36,68% έναντι 28,80% για την υποψήφια της αριστερής αντιπολίτευσης Σιομάρα Κάστρο (συζύγου του ανατραπέντος προέδρου Μανουέλ Σελάγια) και ανακηρύχθηκε νικητής των εκλογών, παρότι στην αρχή οι δύο επικρατέστεροι υποψήφιοι ισχυρίστηκαν ότι ήταν νικητές. Ωστόσο οι Κάστρο και Νασράλα αμφισβήτησαν τα αποτελέσματα, και ο πρόεδρος της Βενεζουέλας Νικολάς Μαντούρο κατηγόρησε τις ΗΠΑ για "ανάμειξη στα εσωτερικά των Ονδουρανών." Η Κάστρο κάλεσε τους υποστηρικτές της σε διαδήλωση διαμαρτυρίας για τις εκλογές, στις 30 Νοεμβρίου.

Σύμφωνα με το Κογκρέσο της Βόρειας Αμερικής για τη Λατινική Αμερική, "οι εκλογές έβριθαν παρατυπιών και βίαιων παρενοχλήσεων, με την απειλή να βυθίσουν τη χώρα σε μεγαλύτερη πολιτική κρίση."

## Αποτελέσματα
### Πρόεδρος

### Βουλευτικές

## Παραπομπές


2013
Ονδουρα
Γοδεφρείδος ΦιτςΤζέφρυ ντε Μάντεβιλ, 2ος κόμης του Έσσεξ

Ο **Γοδεφρείδος ντε Μάντεβιλ**, 2ος κόμης τού Έσσεξ, αγγλ.: *Geoffrey FitzGeoffrey de Mandeville, 2nd Earl of Essex* ( – 23 Φεβρουαρίου 1216)  ήταν Άγγλος ευγενής. Ήταν αντίπαλος τού βασιλιά Ιωάννη, και ένας από τούς εγγυητές τής Μάγκνα Κάρτα.

Ο Γοδεφρείδος και ο αδελφός του πήραν το επώνυμο Μάντεβιλ λόγω τής καταγωγής τής μητέρας τους, Βεατρίκης ντε Σαι (Say), η οποία ήταν εγγονή τής Βεατρίκης ντε Μάντεβιλ, αδελφής τού Γοδεφρείδου ντε Μάντεβιλ, κόμη τού Έσσεξ (απεβ. το 1144). Η μεγαλύτερη Βεατρίκη κληρονόμησε την κυριότητα τού Μάντεβιλ το 1189, μετά το τέλος τού ανιψιού της Γουλιέλμου ντε Μάντεβιλ 3ου κόμη τού Έσσεξ. Ο Ριχάρδος Α΄ τής Αγγλίας επέτρεψε στις γαίες της και την κομητεία να περάσουν στον σύζυγο τής εγγονής της, Γοδεφρείδο ΦιτςΠίτερ. Ο μεγαλύτερος γιος τους, Γοδεφρείδος, κληρονόμησε την κομητεία τού Έσσεξ από τον πατέρα του το 1213.

Ο πρώτος του γάμος ήταν με τη Ματθίλδη, κόρη τού Ροβέρτου ΦιτςΓουόλτερ, μέλους τού Οίκου ντε Κλερ και ενός από τούς ηγέτες τής αντιπολίτευσης στον βασιλιά Ιωάννη. Αυτή απεβίωσε άτεκνη.

Το 1214 ο νέος κόμης απέκτησε την κομητεία τού Γκλόστερ και μεγάλο μέρος κυριοτήτων, λόγω τού γάμου του με την Ισαβέλλα κόμισσα τού Γκλόστερ. Ήταν ο δεύτερος σύζυγος τής Ισαβέλλας, καθώς ο γάμος της με τον Ιωάννη τής Αγγλίας είχε ακυρωθεί πολλά χρόνια ενωρίτερα. Ο βασιλιάς χρέωσε τον Γοδεφρείδο 20.000 μάρκα, ένα πρωτοφανές ποσό, για τον γάμο και την κληρονομιά της. 

Μετά το τέλος του σε ένα τουρνουά τον Φεβρουάριο του 1216, τον Γοδεφρείδο διαδέχθηκε ο αδελφός του Γουλιέλμος ΦιτςΤζέφρυ ντε Μάντεβιλ, 3ος κόμης τού Έσσεξ. Η χήρα του, Ισαβέλλα, ξαναπαντρεύτηκε με τον Ουμβέρτο ντε Μπεργκ 1ο κόμη του Κεντ, αλλά απεβίωσε λίγες εβδομάδες μετά τον γάμο.

## Αναφορές

Κατηγορία:Άγγλοι ευγενείς
Αγκεράν Β΄ του Ποντιέ

Ο **Ανγκεράν Β΄**, γαλλ.: *Enguerrand II, compte de Ponthieu* (απεβ. στις 25 Οκτωβρίου 1053) ήταν γιος τού Ούγου Β΄ κόμη τού Ποντιέ. Ανέλαβε την κομητεία μετά το τέλος τού πατέρα του στις 20 Νοεμβρίου 1052.

## Ο βίος του
Ο Ανγκεράν Β΄ ήταν ο μεγαλύτερος γιος και κληρονόμος τού Ούγου Β΄ κόμη τού Ποντιέ  και τής συζύγου του Μπέρθας τού Ωμάλ, κληρονόμου τού Ωμάλ.   Ο Ανγκεράν Β΄ νυμφεύτηκε την Αδελαΐδα, κόρη τού Ροβέρτου Α΄ δούκα τής Νορμανδίας και αδελφή τού Γουλιέλμου Α΄ τού Κατακτητή.  Στο Συμβούλιο τής Ρενς το 1049, όταν ο προτεινόμενος γάμος τού δούκα Γουλιέλμου με τη Ματθίλδη τής Φλάνδρας απαγορεύτηκε λόγω συγγένειας εξ αίματος, και το ίδιο συνέβη με τον υπάρχοντα γάμο τού Ανγκεράν Β΄ με την Αδελαΐδα, με αποτέλεσμα τον αφορισμό του. Ο γάμος από ό,τι φαίνεται ακυρώθηκε π. το 1049/50.  Τής είχε δώσει ως προίκα το Ωμάλ, το οποία διατήρησε μετά τη λύση τού γάμου τους. 

Ο θείος τού Κατακτητή, Γουλιέλμος τού Αρκ (Arques), ο οποίος αρχικά είχε αμφισβητήσει το δικαίωμα τού δούκα Γουλιέλμου Α΄ στο δουκάτο λόγω της νομιμοφροσύνης του, είχε λάβει την κομητεία τού Ταλού από τον δούκα Γουλιέλμο ως φέουδο, αλλά εξακολουθούσε να είναι ανυπότακτος, και με δική του εξουσία προχώρησε στην κατασκευή ενός ισχυρού κάστρου στο Αρκ.  Ο Ανγκεράν Β΄ ήταν σύμμαχος με τον Γουλιέλμο τού Αρκ, λόγω τού ότι ο τελευταίος ήταν νυμφευμένος με την αδελφή τού Ανγκεράν Β΄.  Το 1053 ο Γουλιέλμος τού Αρκ είχε ξεκινήσει ανοιχτή επανάσταση εναντίον τού δούκα Γουλιέλμου Α΄, και ο Ερρίκος Α' τής Γαλλίας έσπευσε σε βοήθεια τού Γουλιέλμου τού Αρκ, εισβάλλοντας στη Νορμανδία, και προσπαθώντας να ανακουφίσει το κάστρο τού Αρκ.  Ο δούκας Γουλιέλμος Α΄ είχε θέσει το Αρκ υπό πολιορκία, αλλά παρέμεινε ευκίνητος με μία άλλη δύναμη στην κοντινή ύπαιθρο. Για να ανακουφίσει την πολιορκία, ο Ανγκεράν Β΄ ήταν με τον Ερρίκο Α΄ τής Γαλλίας, και στις 25 Οκτωβρίου 1053 σκοτώθηκε, όταν οι Νορμανδοί προσποιήθηκαν υποχώρηση, στην οποία ο Ανγκεράν Β΄ και οι σύντροφοί του ακολούθησαν, και έπεσαν σε ενέδρα, μία τακτική που οι Νορμανδοί χρησιμοποίησαν ξανά με μεγάλη επιτυχία στη Μάχη τού Χέιστινγκς. 

## Οικογένεια
Ο Ανγκεράν νυμφεύτηκε την Αδελαΐδα τής Νορμανδίας, κόμισσα τού Ωμάλ, κόρη τού Ροβέρτου Α΄ δούκα τής Νορμανδίας.   Μαζί της απέκτησε μία κόρη:
* Αδελαΐδα, που έζησε το 1096. 

Καθώς ο Ανγκεράν απεβίωσε χωρίς να αφήσει απογόνους  τον διαδέχθηκε ο αδελφός του Γκυ Α΄ ως κόμης τού Ποντιέ.    

## Αναφορές

## Σημειώσεις

## Πηγές
* 
* 
* 
* 
* 
* 

## Περαιτέρω ανάγνωση
* 
* 
* 

Κατηγορία:Πρόσωπα αφορισμένα από την Καθολική Εκκλησία
Φαρνάκης (αποσαφήνιση)

Το όνομα **Φαρνάκης** μπορεί να αναφέρεται στα εξής ιστορικά πρόσωπα:

* στον ηγεμόνα Φαρνάκη Α' της Φρυγίας (άκμασε 550-497 π.Χ.), ιδρυτή της Δυναστείας των Φαρνακιδών
* στον σατράπη Φαρνάκη Β' της Φρυγίας (άκμασε 430-422 π.Χ.)
* στον Φαρνάκη, Πέρση ευγενή του 4ου αιώνα π.Χ., διοικητή στη μάχη του Γρανικού.
* στον ηγεμόνα Φαρνάκη Α΄ του Πόντου (άκμασε τον 2ο αιώνα π.Χ.)
* στον ηγεμόνα Φαρνάκη Β΄ του Πόντου, δισέγγονο του Φαρνάκη Α΄ και γιο του Μιθριδάτη ΣΤ΄ του Πόντου.
Η φαντασιακή θέσμιση της κοινωνίας

**Η φαντασιακή θέσμιση της κοινωνίας** (Γαλλικά: *L'institution imaginaire de la société*) είναι φιλοσοφικό και κοινωνιολογικό έργο του Έλληνα φιλοσόφου, κοινωνιολόγου και ψυχαναλυτή Κορνήλιου Καστοριάδη που πρωτοεκδόθηκε στη Γαλλία το 1975. Μεταφράστηκε στα Ελληνικά από τους Σωτήρη Χαλικιά, Γιούλη Σπαντιδάκη και Κώστα Σπαντιδάκη και εκδόθηκε το 1978 από τις Εκδόσεις Κέδρος.

Το έργο αποτελεί μία από τις κεντρικές συνεισφορές του Καστοριάδη στη σύγχρονη κοινωνική και πολιτική φιλοσοφία και θεωρείται από τα σημαντικότερα του 20ού αιώνα στην ανάλυση της κοινωνικής οντολογίας και της θεσμισμένης κοινωνίας.  Γράφτηκε στην περίοδο μετά την εμπειρία του με την ομάδα Σοσιαλισμός ή Βαρβαρότητα και αντανακλά την ώριμη θεωρητική σκέψη του συγγραφέα για το κοινωνικό φαντασιακό, τη δημιουργία και την αυτόνομη δράση των κοινωνιών.

## Κεντρικές ιδέες
Μια κεντρική διάκριση του έργου είναι ανάμεσα στην αυτονομία και την ετερονομία: στις αυτόνομες κοινωνίες τα μέλη αναγνωρίζουν ότι οι θεσμοί τους είναι δικές τους δημιουργίες και μπορούν να ξανασκεφτούν ή να αναθεωρήσουν τις νομιμοποιήσεις τους, ενώ στις ετερονομημένες κοινωνίες οι νόρμες αποδίδονται σε εξωκοινωνικές πηγές (π.χ. θεϊκές ή «νόμους της ιστορίας»). 

Έμφαση δίνεται επίσης στην ενεργητική συμμετοχή των ανθρώπων στην παραγωγή και ανατροφοδότηση των νοημάτων που συγκροτούν το κοινωνικό πλαίσιο, και στην άμεση δημοκρατία ως μορφή κοινωνικής αυτονομίας – στοιχεία που αποτελούν σημαντικά σημεία αναφοράς στη σύγχρονη πολιτική φιλοσοφία και κριτική θεωρία.

Η συλλογική αυτονομία σημαίνει ότι η κοινωνία δίνει η ίδια συνειδητά στον εαυτό της τους νόμους της, αποκλείοντας κάθε ιδέα ετερονομίας, δηλαδή εξω-κοινωνικής πηγής των νόμων και των θεσμών, είτε αυτή η πηγή θεωρηθεί φυσική είτε υπερβατική (π.χ. ολιγαρχικά καθεστώτα, θρησκείες, ελεύθερη αγορά κ.λπ.). Η αυτονομία μεταφράζεται στο πολίτευμα της άμεσης δημοκρατίας, το οποίο σύμφωνα με τον Καστοριάδη είναι η ρητή αναστοχαστική αυτοθέσμιση της κοινωνίας.

## Επιρροή και πρόσληψη
Αν και θεωρητικά απαιτητικό και πολύπλευρο, το έργο *Η φαντασιακή θέσμιση της κοινωνίας* έχει αναδειχθεί σε ένα από τα πιο πολυσυζητημένα φιλοσοφικά και κοινωνιολογικά κείμενα των τελευταίων δεκαετιών, επηρεάζοντας μελέτες σχετικά με την αυτονομία, τη δημοκρατία, τη δημιουργικότητα και την πολιτική δράση. Στην Ελλάδα και διεθνώς, αποτελεί σημείο αναφοράς για τη μελέτη της κοινωνικής δημιουργίας πέρα από καθαρά υλιστικές ή δομικές αναλύσεις.

## Παραπομπές


Κατηγορία:Άμεση δημοκρατία
Κατηγορία:Πολιτικά βιβλία
Κατηγορία:Βιβλία πολιτικής φιλοσοφίας
Κατηγορία:Κοινωνική φιλοσοφία
Οίκος ντε Μπόουιν

μικρογραφία|233x233εσ|Οικόσημο των ντε Μπόουιν: ''επί κυανού πεδίου, αργυρή διαγώνια ταινία (από μία χρυσή γραμμή εκατέρωθέν της), από τρεις χρυσούς ορμώμενους λέοντες εκατέρωθεν''.
Η οικογένεια **de Bohun**, μετέπειτα **Bohun** (αγγλ.: Μπόουιν, γαλλ.: Μποάν) είναι μία Αγγλική ευγενής οικογένεια Νορμανδικής καταγωγής που έπαιξε εξέχοντα ρόλο στην αγγλική πολιτική και στρατιωτική ιστορία κατά τον Ύστερο Μεσαίωνα. Ο *κύκνος* που χρησιμοποιούσε η οικογένεια και οι απόγονοί της ως εραλδικό έμβλημα, ονομάστηκε κύκνος Μπόουιν.

Ο Χάμφρεϋ ο Γενειοφόρος (απεβ. π. το 1113), ο οποίος ίδρυσε την αγγλική οικογένεια, κατείχε το αρχοντικό (manor) τού Μπόουιν (ή Bohon, γαλλ.: Μποόν) στη Νορμανδία, στη χερσόνησο Κοταντέν μεταξύ Κουτάνς και των εκβολών τού Βιρ.  Αυτό εξακολουθεί να αντικατοπτρίζεται σε τοπωνύμια, όπως Σαιντ-Αντρέ-ντε-Μποόν και Σαιν-Ζορζ-ντε-Μποόν. Από έναν γιο τού Χάμφρεϋ με το ίδιο όνομα, η γραμμή αρρενογονίας συνεχίστηκε, και έγιναν κόμητες τού Χέρεφορντ, τού Έσσεξ και τού Νορθάμπτον, χρησιμοποιώντας το όνομα Χάμφρεϋ επανειλημμένα σε διαδοχικές γενιές. Η γραμμή αρρενογονίας ενός άλλου γιου τού Χάμφρεϋ τού Γενειοφόρου, τού Ριχάρδου ντε Μερί, εξέλειπε τον 12ο αι., αλλά οι κληρονόμοι του στη γραμμή θηλυγονίας πήραν το επώνυμο Μπόουιν, δημιουργώντας τούς Μπόουιν τού Μίντχερστ στο Δυτικό Σάσεξ. 

## Γενεαλογία Οίκου ντε Μπόουιν

## Δείτε επίσης
* Μποχούν (αποσαφήνιση)

## Αναφορές

Κατηγορία:Σελίδες με μη επιθεωρημένες μεταφράσεις
Κομητεία Μαρίν

Η **Κομητεία Μαρίν** (αγγλικά: *Marin County*) είναι μια κομητεία που βρίσκεται στο βορειοδυτικό τμήμα της περιοχής του κόλπου του Σαν Φρανσίσκο στην πολιτεία της Καλιφόρνια των ΗΠΑ. Από την απογραφή του 2020, ο πληθυσμός ήταν 262.231. Η έδρα της κομητείας και η μεγαλύτερη πόλη της είναι το Σαν Ραφαέλ.

Οι φυσικές τοποθεσίες της κομητείας Μαρίν περιλαμβάνουν το δάσος με τις σεκόγιες του Μιούρ Γουντς, τα ακρωτήρια Μαρίν, την Στίνσον Μπιτς, την εθνική παραλία Πόιντ Ρέγιες και το όρος Ταμαλπάις. Η κομητεία Μαρίν είναι μια από τις κομητείες με το υψηλότερο εισόδημα ως προς το κατά κεφαλήν εισόδημα και το μέσο εισόδημα των νοικοκυριών.

Το Δημοτικό Κέντρο της Κομητείας Μαρίν σχεδιάστηκε από τον Φρανκ Λόιντ Ράιτ και προσελκύει χιλιάδες επισκέπτες κάθε χρόνο για ξεναγήσεις στην αψίδα και το ατρίου του. Το 1994, μια νέα φυλακή της κομητείας ενσωματώθηκε στην πλαγιά του κοντινού λόφου.

Η σύγχρονη ορεινή ποδηλασία έχει πολλές πρώιμες ρίζες στις πλαγιές του όρους Ταμαλπάις στην κομητεία.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 828 τετραγωνικών μιλίων (2.140 km2), εκ των οποίων τα 520 τετραγωνικά μίλια (1.300 km2) είναι στεριά και τα 308 τετραγωνικά μίλια (800 km2) (συνολικά 37.2%) είναι νερό. Είναι η τέταρτη μικρότερη κομητεία στην Καλιφόρνια σε έκταση.

Γεωγραφικά, η κομητεία σχηματίζει μια μεγάλη χερσόνησο με νότιο προσανατολισμό, με τον Ειρηνικό Ωκεανό στα δυτικά, τον κόλπο του  Σαν Πάμπλο και τον κόλπο του Σαν Φρανσίσκο στα ανατολικά και - απέναντι από τη Γέφυρα Γκόλντεν Γκέιτ - την πόλη του Σαν Φρανσίσκο στα νότια. Τα βόρεια σύνορα της κομητείας Μαρίν είναι με την κομητεία Σονόμα.

Το μεγαλύτερο μέρος του πληθυσμού της κομητείας κατοικεί στην ανατολική πλευρά, με μια σειρά από κοινότητες που εκτείνονται κατά μήκος της αυτοκινητοδικού 101 των ΗΠΑ και του κόλπου του Σαν Φρανσίσκο, από το Σαουσαλίτο έως το Τίμπουρον έως το Κόρτε Μαντέρα έως το Σαν Ραφαέλ και το Νοβάτο. Το εσωτερικό περιλαμβάνει μεγάλες εκτάσεις γεωργικών και ανοιχτών χώρων. Η Δυτική Μαρίν, μέσω του οποίου διασχίζει η Κρατικής Διαδρομής 1 κατά μήκος της ακτής της Καλιφόρνια, περιλαμβάνει πολλές μικρές μη ενσωματωμένες κοινότητες των οποίων οι οικονομίες εξαρτώνται από τη γεωργία και τον τουρισμό. Η Δυτική Μαρίν έχει παραλίες που είναι δημοφιλείς προορισμοί για σέρφερ και τουρίστες όλο το χρόνο.

Αξιοσημείωτα χαρακτηριστικά της ακτογραμμής κατά μήκος του κόλπου του Σαν Φρανσίσκο περιλαμβάνουν την ακτογραμμή του Σαουσαλίτο, τον κόλπο του Ρίτσαρντσον, τη χερσόνησο Τίμπουρον, το όρος Ρινγκ και το έλος Τριάνγκλ στην Κόρτε Μαντέρα. Βορειότερα βρίσκεται η κρατική φυλακή του Σαν Κουέντιν κατά μήκος της ακτογραμμής του Σαν Ραφαέλ.

### Γειτονικές κομητείες
* Κομητεία Σονόμα - βόρεια
* Σαν Φρανσίσκο - νότια

### Πόλεις

* Κόρτε Μαντέρα
* Λάρκσπουρ
* Μιλ Βάλεϊ

* Μπελβεντέρ
* Νοβάτο
* Ρος
* Σαν Ανσέλμο
* Σαν Ραφαέλ
* Σαουσαλίτο
* Τίμπουρον
* Φέρφαξ

## Παραπομπές


## Εξωτερικοί σύνδεσμοι
* 

Κατηγορία:Κομητείες της Καλιφόρνια
NGC 4277

Ο **[[Νέος Γενικός Κατάλογος|NGC]] 4277** είναι σπειροειδής γαλαξίας στον αστερισμό Παρθένο τον οποίο ανακάλυψε ο αστρονόμος Ουίλιαμ Χέρσελ (William Herschel) στις 17 Απριλίου 1786. Η ταχύτητά του συγκριτικά με την κοσμική ακτινοβολία υποβάθρου είναι  και κατά συνέπεια βάσει του νόμου του Χαμπλ απέχει  εκατομμύρια έτη φωτός. Ενδεχομένως έχει ενεργό γαλαξιακό πυρήνα και ανήκει στο Σμήνος γαλαξιών της Παρθένου.

## Υπερκαινοφανής
Έχει παρατηρηθεί ένας υπερκαινοφανής στον γαλαξία αυτόν, ο τύπου Ia **SN 2020ftl** στις 2 Απριλίου 2020.

## Παραπομπές

## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
Κατηγορία:Σμήνος της Παρθένου
4277
+01-32-009
39759
Κύπελλο Ελλάδος καλαθοσφαίρισης γυναικών 2023-2024

Το **Κύπελλο Γυναικών της περιόδου 2023-24** είναι μια διοργάνωση γυναικείας καλαθοσφαίρισης που διεξάγεται στην Ελλάδα, η 29η επανάληψη από τη δημιουργία του θεσμού το 1995. Διοργανώτρια αρχή είναι η Ελληνική Ομοσπονδία Καλαθοσφαίρισης. Η αγωνιστική δράση ξεκίνησε στις 20 Σεπτεμβρίου 2023 και ολοκληρώθηκε στις 18 Φεβρουαρίου 2024.

Κυπελλούχος αναδείχθηκε Παναθηναϊκός για 3η φορά στην ιστορία του, επικρατώντας στον τελικό των Εσπερίδων Καλλιθέας με 87-62.

## Προκριματική Φάση
Στη Α' Φάση μπήκαν στην κληρωτίδα 15 από τα 27 σωματεία της Α2 Εθνικής Κατηγορίας, χωρισμένα σε δύο Ομίλους βάσει γεωγραφικών κριτηρίων. Βάσει της προκύρηξης η δήλωση συμμετοχής ήταν εθελοντική, ωστόσο, αν μια ομάδα που δήλωσε συμμετοχή εν τέλει αποσυρόταν, θα είχε υποστεί αφαίρεση βαθμών από το Πρωτάθλημα.

## Τελική Φάση
Στη Φάση αυτή θα συμμετέχουν τα 4 σωματεία της Α2 Εθνικής Κατηγορίας που προκρίθηκαν από τις προηγούμενες αγωνιστικές, από κοινού με τα 12 σωματεία της Α1 Εθνικής.

Ο τελικός διεξήχθη στις 18 Φεβρουαρίου 2024 στο Κλειστό Γυμναστήριο Νέας Αλικαρνασσού «Δυο Αοράκια».





## Παραπομπές


## Εξωτερικοί σύνδεσμοι

* «Πανόραμα Αποτελεσμάτων Κυπέλλου Ελλάδος Γυναικών 2024-2025», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
* «Κορυφαίοι Σκόρερ Κυπέλλου Ελλάδος Γυναικών 2024-2025», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
* «Ρεκόρ Κυπέλλου Ελλάδος Γυναικών 2024-2025», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
* «Στατιστικά Αγώνων Κυπέλλου Ελλάδος Γυναικών 2024-2025», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
* «Πρόγραμμα και Αποτελέσματα Κυπέλλου Γυναικών 2023-2024», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Γυναικων 2023 2024
Κυπελλο Ελλαδος Γυναικων
Κυπελλο Ελλαδος Γυναικων
Διαδηλώσεις στο Ιράν 2025 - 2026

Στις 28 Δεκεμβρίου 2025 μαζικές διαδηλώσεις ξέσπασαν σε πολλές πόλεις του Ιράν εν μέσω μιας επιδεινούμενης οικονομικής κρίσης και εκτεταμένης δυσαρέσκειας προς την κυβέρνηση. Ενώ αρχικά πυροδοτήθηκαν από την απογοήτευση για την εκρηκτική αύξηση του πληθωρισμού, την άνοδο των τιμών των τροφίμων και τη σοβαρή υποτίμηση του ιρανικού ριάλ, οι διαμαρτυρίες γρήγορα εξελίχθηκαν σε ένα ευρύτερο κίνημα που απαιτούσε την πτώση της καταπιεστικής θεοκρατικής κυβέρνησης. Ξεκινώντας από καταστηματάρχες και εμπόρους παζαριών στην Τεχεράνη, οι διαδηλώσεις σύντομα εξαπλώθηκαν σε πανεπιστήμια, προσελκύοντας μεγάλο αριθμό φοιτητών από όλη τη χώρα. Οι διαδηλωτές φώναζαν αντικυβερνητικά συνθήματα όπως «Θάνατος στον δικτάτορα» και «Ζήτω ο Σάχης», σηματοδοτώντας τα παράπονά τους σε όσους βρίσκονται στην εξουσία και είναι υπεύθυνοι για την οικονομική κρίση, καθώς και ευρύτερα πολιτικά αιτήματα. Το κίνημα γρήγορα έγινε το μεγαλύτερο ξέσπασμα αναταραχής στο Ιράν από τις διαμαρτυρίες του 2022-2023 μετά τη δολοφονία της Μαχσά Αμινί από την αστυνομία ηθών επειδή δεν φορούσε σωστά το χιτζάμπ.

Σύμφωνα με το πρακτορείο Human Rights Activists, περισσότεροι από 3.090 άνθρωποι σκοτώθηκαν και περισσότερα από 22.100 άτομα συνελήφθησαν κατά τη διάρκεια της σοβαρότερης και πιο αιματηρής αναταραχής από την Ιρανική Επανάσταση του 1979. H ιρανική κυβέρνηση χαρακτήρισε τις διαδηλώσεις ως «τρομοκρατική επιχείρηση», κατηγορώντας τις ΗΠΑ και το Ισραήλ ότι υποκίνησαν τις ταραχές, ιδιαίτερα κατά τις κορυφαίες ημέρες στις 8 και 9 Ιανουαρίου. Παράλληλα, η διεθνής κοινότητα παρακολουθούσε στενά την κατάσταση, απαιτώντας σεβασμό στα ανθρώπινα δικαιώματα και την αποφυγή υπερβολικής βίας.

## Παραπομπές


Κατηγορία:Οικονομία του Ιράν
Κατηγορία:Κοινωνική ιστορία του Ιράν
Κατηγορία:Διαδηλώσεις και διαμαρτυρίες του 2025
Νετζάτ Ντάτσι

Ο **Νετζάτ Ντάτσι** (*Nexhat Daci*, προφέρεται ´´neˈdʒat ˈdaːtsi´´, 26 Ιουλίου 1944 – 1 Ιανουαρίου 2026) ήταν Κοσοβάρος πολιτικός που διετέλεσε πρόεδρος της Συνέλευσης του Κοσσυφοπεδίου από το 2001 έως το 2006. Μέλος του Δημοκρατικού Συνδέσμου του Κοσσυφοπεδίου (LDK) του προέδρου Ιμπραήμ Ρουγκόβα, υπηρέτησε επίσης ως υπηρεσιακός πρόεδρος μετά τον θάνατο του Ρουγκόβα τον Ιανουάριο του 2006. Τον Μάρτιο του 2006 απομακρύνθηκε από την προεδρία της συνέλευσης λόγω εσωτερικών συγκρούσεων στο LDK. Ηγήθηκε επίσης του Δημοκρατικού Συνδέσμου της Δαρδανίας, τον οποίο ίδρυσε μετά την αποτυχημένη προσπάθειά του να αναλάβει την ηγεσία του Δημοκρατικού Συνδέσμου του Κοσσυφοπεδίου.

Απεβίωσε την 1η Ιανουαρίου 2026, σε ηλικία 81 ετών.

## Παραπομπές


Ντατσι
Σιδηροδρομικός σταθμός Ζευγολατιού

Ο **Σιδηροδρομικός Σταθμός** **Ζευγολατιού** είναι σιδηροδρομικός σταθμός στο Ζευγολατιό της Κορινθίας. Ο σταθμός άνοιξε στις 7 Ιουλίου 2007, μαζί με την επέκταση της γραμμής από την Κόρινθο μέχρι το Κιάτο. Μέχρι σήμερα ο σταθμός χρησιμοποιείται μόνο από τους συρμούς της γραμμής Α4 [Πειραιάς – Αθήνα – Κόρινθος – Κιάτο] του προαστιακού σιδηροδρόμου Αθηνών.

## Παραπομπές
Πυρκαγιά σε μπαρ στο Κραν Μοντανά

250px|μικρογραφία|Ο χώρος το 2017

Την 1η Ιανουαρίου 2026, στη 01:30 CET (2:30 ώρα Ελλάδος), σημειώθηκε πυρκαγιά και επακόλουθη έκρηξη στο μπαρ Le Constellation στην πόλη-θέρετρο Κραν Μοντανά, στο Valais της Ελβετίας. Το περιστατικό οδήγησε στον θάνατο τουλάχιστον 40 άτομα και άφησε περισσότερους από 115 τραυματίες, πολλοί από τους οποίους σοβαρά.  Η πιο πιθανή αιτία φαίνεται να είναι η χρήση πυροτεχνημάτων στερεωμένων σε μπουκάλια σαμπάνιας που βρέθηκαν κοντά στο ταβάνι. 

Ο χώρος μπορούσε να φιλοξενήσει 300 άτομα και 40 άτομα στη βεράντα. Το μπαρ περιελάμβανε χώρο για ναργιλέ και καπνιστές, εκτός από πολλαπλές οθόνες τηλεόρασης για την παρακολούθηση αθλητικών εκδηλώσεων, ιδιαίτερα ποδοσφαίρου. Είχε κυρίως πελάτες νέους ανθρώπους και ήταν ανοικτό όλο το χρόνο.   

## Παραπομπές


Κατηγορία:Πυρκαγιές
Κατηγορία:Ελβετία
Κραν Μοντανά

Το **Κραν-Μοντανά** (Crans-Montana) είναι δήμος στην κυρίως γαλλόφωνη περιοχή Σιέρ (Sierre) στο Καντόνι του Βαλαί της Ελβετίας. Την 1η Ιανουαρίου 2017, οι πρώην δήμοι Σερμινιόν, Μολέν, Μοντανά και Ραντόν  συγχωνεύτηκαν για να σχηματίσουν τον νέο δήμο Κραν-Μοντανά.

Το Κραν-Μοντανά είναι επίσης χιονοδρομικό κέντρο που δημιουργήθηκε μέσω της συγχώνευσης των δύο κέντρων του Κραν και του Μοντανά και ανήκε σε έξι δήμους (Chermignon, Icogne, Lens, Mollens, Montana και Randogne), τέσσερεις από τους οποίους συγχωνεύθηκαν για να σχηματίσουν τον δήμο Κραν Μοντανά. Το 2015 είχε πληθυσμό 10.931 κατοίκους.

Η πρώτη καταγεγραμμένη αναφορά για το Μοντανά χρονολογείται  το 1243.

## Παραπομπές


Κατηγορία:Δήμοι της Ελβετίας
Βουλευτικές εκλογές στο Κοσσυφοπέδιο Δεκεμβρίου 2025

Βουλευτικές εκλογές διεξήχθησαν στο Κοσσυφοπέδιο στις 28 Δεκεμβρίου 2025 για την εκλογή των 120 μελών της Συνέλευσης. Στις προηγούμενες εκλογές του Φεβρουαρίου 2025, κανένα κόμμα δεν κέρδισε την πλειοψηφία των εδρών, με το κόμμα Vetëvendosje του πρωθυπουργού Άλμπιν Κούρτι να παραμένει το μεγαλύτερο κόμμα.

Η πολιτική κρίση στο Κοσσυφοπέδιο ξεκίνησε στις 15 Απριλίου, όταν τα πολιτικά κόμματα της χώρας δεν κατάφεραν να εκλέξουν τον Πρόεδρο της Βουλής του Κοσσυφοπεδίου, ένα αδιέξοδο που διήρκεσε μέχρι την εκλογή του Ντίμαλ Μπάσα ως προέδρου στις 26 Αυγούστου. Από τις 26 Αυγούστου έως τις 10 Οκτωβρίου, το Κοσσυφοπέδιο εισήλθε σε μια ακόμη θεσμική κρίση, αυτή τη φορά σχετικά με την εκλογή του Σέρβου Αντιπροέδρου της Βουλής. Αυτή η κρίση επιλύθηκε όταν ο Νέναντ Ράσιτς εξελέγη στη θέση στις 10 Οκτωβρίου και η Βουλή κηρύχθηκε σε σώμα. Μια πρώτη προσπάθεια σχηματισμού κυβέρνησης Vetëvendosje υπό τον Άλμπιν Κούρτι απορρίφθηκε στις 26 Οκτωβρίου. Ο Γκλάουκ Κόνιουφτσα προτάθηκε για πρωθυπουργός σε μια δεύτερη προσπάθεια σχηματισμού κυβέρνησης Vetëvendosje, αλλά δεν εξασφαλίστηκε κοινοβουλευτική πλειοψηφία σε ψηφοφορία στις 19 Νοεμβρίου, με αποτέλεσμα τη διάλυση της Βουλής την επόμενη μέρα.

Μετά τη διάλυση της Βουλής στις 20 Νοεμβρίου, η Πρόεδρος Βιόσα Οσμάνι όρισε την 28η Δεκεμβρίου 2025 ως ημερομηνία διεξαγωγής των εκλογών.

## Αποτελέσματα
Τα προκαταρκτικά αποτελέσματα που δόθηκαν στη δημοσιότητα από την Κεντρική Εκλογική Επιτροπή (KQZ) έδειξαν ότι το κόμμα Vetëvendosje του Άλμπιν Κούρτι έλαβε σχεδόν το 50% των ψήφων, κάτι που μεταφράζεται σε πρόβλεψη για 56 από τις 120 έδρες, μια αύξηση κατά 8 έδρες σε σύγκριση με τις εκλογές του Φεβρουαρίου. Αν και υπολείπεται των 61 ψήφων που απαιτούνται για τον σχηματισμό κυβέρνησης, το Vetëvendosje ενδέχεται να συγκεντρώσει υποστήριξη από εκπροσώπους των μη σερβικών μειονοτήτων για να φτάσει την πλειοψηφία. Το Δημοκρατικό Κόμμα του Κοσσυφοπεδίου ήρθε δεύτερο με περίπου 21%, διατηρώντας παρόμοιο επίπεδο υποστήριξης με τις προηγούμενες εκλογές. Ο Δημοκρατικός Σύνδεσμος του Κοσσυφοπεδίου κατέλαβε την τρίτη θέση με 13,57%, σημειώνοντας πτώση από το 18,27% που είχε λάβει νωρίτερα φέτος. Η συμμετοχή εκτιμήθηκε στο 45%. Με την τέταρτη διαδοχική νίκη του Vetëvendosje σε βουλευτικές εκλογές, ο Κούρτι αναμένεται να ορκιστεί για μια τρίτη θητεία στο αξίωμα.

## Παραπομπές


Κατηγορία:Εκλογές στο Κοσσυφοπέδιο
Κατηγορία:Εκλογές του 2025
Σιδηροδρομικός σταθμός Διμηνιού

Ο **Σιδηροδρομικός Σταθμός** **Διμηνιού** είναι σιδηροδρομικός σταθμός στο Διμηνιό της Κορινθίας. Βρίσκεται επί της σιδηροδρομικής γραμμής Αεροδρομίου–Πάτρας, λίγο έξω από τα όρια του οικισμού. Ο σταθμός άνοιξε τον Σεπτέμβριο του 2020, λίγους μήνες αργότερα από τους υπόλοιπους σταθμούς λόγω ζημιών που είχε υποστεί από τον κυκλώνα Ζορμπά το 2018, και εξυπηρετείται από τα τοπικά τρένα μεταξύ Αιγίου και Κιάτου.

Διμηνιο
Διμηνιο
Διμηνιο
Μη-τεμνόμενοι κύκλοι

Στην γεωμετρία, δύο κύκλοι λέγονται **μη-τεμνόμενοι** όταν δεν έχουν κανένα κοινό σημείο. Αυτό γίνεται όταν ο ένας βρίσκεται πλήρως στο εσωτερικό ή πλήρως στο εξωτερικό του άλλου.

## Ιδιότητες
* Δύο μη-τεμνόμενοι κύκλοι που ο ένας είναι εσωτερικός του άλλου, δεν έχουν κοινές εφαπτόμενες.
* Δύο μη-τεμνόμενοι κύκλοι που ο ένας είναι εξωτερικός του άλλου, 
**έχουν δύο εσωτερικές κοινές εφαπτόμενες, και
**έχουν δύο εξωτερικές κοινές εφαπτόμενες.

## Μετρικές σχέσεις
Θεωρούμε δύο μη-τεμνόμενους κύκλους ({\rm O_1}, r_1) και ({\rm O_2}, r_2) με διάκεντρο \delta = {\rm O_1O_2}.
* Ισχύει ότι:
::\delta , αν ο ένας κύκλος είναι εσωτερικός του άλλου, και
::\delta > r_1 + r_2, αν ο ένας κύκλος είναι εξωτερικός του άλλου.

* Έστω \varepsilon μία κοινή εξωτερική εφαπτομένη των δύο κύκλων και \rm A,B τα σημεία επαφής με τους δύο κύκλους αντίστοιχα. Τότε,
::{\rm AB} = \sqrt{\delta^2 - (r_1 - r_2)^2}.
* Έστω \varepsilon μία κοινή εσωτερική εφαπτομένη των δύο κύκλων και \rm A,B τα σημεία επαφής με τους δύο κύκλους αντίστοιχα. Τότε,
::{\rm AB} = \sqrt{\delta^2 - (r_1 + r_2)^2}.

## Ειδική περίπτωση
* Όταν οι κύκλοι έχουν το ίδιο κέντρο λέγονται ομόκεντροι και είναι μη-τεμνόμενοι όταν έχουν διαφορετικές ακτίνες.

## Δείτε επίσης
* Τεμνόμενοι κύκλοι
* Εφαπτόμενοι κύκλοι

## Σημειώσεις


## Παραπομπές


Κατηγορία:Κύκλος